Անդրադառնալով թանգարան այցելություններին՝ Ավետիսյանն ասաց․ - «Ութերորդ տարին է, որ էստեղ տնօրեն եմ: Առաջին տարին, երբ որ եկա, ամսվա մեջ մաքսիմում տասը այցելու էին ունենում: Հիմա մենք ամիս ենք ունենում՝ 400-500 այցելություն: Սկզբնական շրջանում տեղը չէին իմանում, հիմա բավականին մեծ համբավ ունենք, և մարդիկ ուղղակի առաջին անգամ գալուց հետո չեն բավարարվում ու նորից են ուզում գալ: Քանի որ մենք պարբերաբար ունենում ենք ցուցահանդեսներ, դա էլ է միշտ հետաքրքրություն առաջացնում»: